Tomas Sakalauskas

Tomas Sakalauskas (1932 m. vasario 10 d. Šiauliuose – 2015 m. balandžio 27 d. Vilniuje) – Lietuvos žurnalistas, redaktorius, eseistas, menotyrininkas.

 Biografija 
1951 m. baigė Šiaulių J. Janonio vidurinę mokyklą. 1951–1956 m. Vilniaus universiteto Istorijos-filologijos fakultete studijavo lietuvių kalbą ir literatūrą.

1954–1956 m. dirbo Vilniaus profsąjungų kultūros klube. 1956–1957 m. žurnalo „Tarybinė moteris“ literatūrinis darbuotojas. 1957–1962 m. Lietuvos radijo ir televizijos komiteto muzikos ir literatūros skyrių redaktorius. 1962–1996 m. žurnalo „Švyturys“ kultūros skyriaus redaktorius. Rašė kultūros ir meno klausimais.

Nuo 1962 m. Lietuvos žurnalistų sąjungos, nuo 1980 m. Lietuvos dailininkų sąjungos, nuo 1994 m. Lietuvos rašytojų sąjungos narys.http://biblioteka.lt/galerija/lt/temines/325-tomas-sakalauskas Palaidotas Antakalnio kapinėse.Mirė rašytojas, eseistas, žurnalistas Tomas Sakalauskas, 2015-04-27

 Bibliografija 
 Karaliai be karūnos: straipsniai ir esė. – Vilnius: Mintis, 1976. – 102 p.: iliustr.
 Kalbantis sfinksas: esė apie muziką. – Vilnius: Mintis, 1978. – 158 p.: iliustr.
 Monologai: Miltinio gyvenimas / dail. Rimantas Dichavičius. – Vilnius: Mintis, 1981. – 228 p.: iliustr.
 Beatričė / dail. Jūratė Stauskaitė. – Vilnius: Mintis, 1982. – 92 p.: iliustr.
 Монологи: жизнь Мильтиниса. – Vilnius: Mintis, 1987. – 261 p.
 Esu toks, koks esu: paskutinieji devyneri dailininko Vlado Eidukevičiaus gyvenimo metai. – Vilnius: Vaga, 1987. – 223 p.: iliustr.
 Antanas Gudaitis: septyni vakarai su dailininku / dail. Sigitas Šniras. – Vilnius: Mintis, 1989. – 287 p.: iliustr. – ISBN 5-417-00212-7
 Kelionė: dailininko Vytauto K. Jonyno gyvenimas. – Vilnius: Vaga, 1991. – 213 p.: iliustr. – ISBN 5-415-00553-6
 Išmintingųjų puota: esė. – Kaunas: Spindulys, 1992. – 261 p.
 Šventės mansardose: esė apie dailę ir dailininkus. – Vilnius: Vyturys, 1992. – 226 p.: iliustr. – ISBN 5-7900-0018-5
 Regėjimų naktis: poeto Vytauto Mačernio gyvenimas ir vizijos: esė. – Vilnius: Vaga, 1994. – 325 p.: iliustr. – ISBN 5-415-00586-2
 Čakona: Užmario smėlio kalnai ir XXX vizijų / iliustr. J. Stauskaitė. – Vilnius: Alna litera, 1994. – 341 p.: iliustr. – ISBN 9986-02-032-8
 Homo creator: esė rinktinė, 1990–1995. – Vilnius: Lietuvos rašytojų sąjungos leidykla, 1996. – 269 p. – ISBN 9986-413-83-4
 Ketvirtoji dimensija: prologas, septynios dalys ir epilogas: Mončys: skulptorius; Mikutis: mąstytojas; menas: dvasinės energijos forma. – Vilnius: Alma littera, 1998. – 347 p.: iliustr. – ISBN 9986-02-547-8
 Duetai: esė. – Vilnius: Lietuvos rašytojų sąjungos leidykla, 1998. – 309 p.: iliustr. – ISBN 9986-39-060-5
 Miltinio apologija. – Vilnius: Scena, 1999. – 365 p.: iliustr. – ISBN 9986-412-11-0
 Žiūrėjimas į ugnį: Jurgio Mačiūno, Fluxus kūrėjo gyvenimas. – Vilnius, 2002. – 422 p.: iliustr. – ISBN 9955-429-50-X
 Beatričė / dail. Jūratė Stauskaitė. – 2-asis leidimas. – Marijampolė: Ramona, 2004. – 107 p.: iliustr. – ISBN 9955-538-16-3
 Liudas Truikys: scenos alchemikas. – Vilnius: Vaga, 2005. – 180 p.: iliustr. – ISBN 5-415-01825-5
 Missa Vilnensis: susitikimai su Vilniaus kūrėjais. – Vilnius: „Baltų lankų“ leidyba, 2006. – 332 p.: iliustr. – ISBN 9955-23-055-X
 Skambanti tyla: tapytojo Algirdo Petrulio kūrybos laikas. – Vilnius: VDA leidykla, 2009. – 111 p.: iliustr. – ISBN 978-9955-854-41-8

 Įvertinimas 
 1979 m. LTSR nusipelnęs žurnalistas
 1998 m. LR kultūros ministerijos premija
 2002 m. DLK Gedimino 5 laipsnio ordinas http://www3.lrs.lt/pls/inter3/dokpaieska.showdoc_l?p_id=160474
 2007 m. Vyriausybės kultūros ir meno premija http://www3.lrs.lt/pls/inter3/dokpaieska.showdoc_l?p_id=292093

 Šaltiniai 

Kategorija:Lietuvos menotyrininkai
Kategorija:Lietuvos redaktoriai
Kategorija:Lietuvos žurnalistai
Kategorija:Lietuvos rašytojai